b'\n_START_ARTICLE_\nZvonimir Golob\n_START_SECTION_\n\xc5\xbdivotopis\n_START_PARAGRAPH_\nZvonimir Golob ro\xc4\x91en je u Koprivnici 1927. godine. Studirao je na Filozofskome fakultetu Sveu\xc4\x8dili\xc5\xa1ta u Zagrebu. S Filozofskoga fakulteta Sveu\xc4\x8dili\xc5\xa1ta u Zagrebu izba\xc4\x8den je 1948. godine, zbog dru\xc5\xbeenja s tada osu\xc4\x91ivanim pjesnikom Tinom Ujevi\xc4\x87em. Nakon studija u Zagrebu, jedan je od pokreta\xc4\x8da \xc4\x8dasopisa Krugovi, a ure\xc4\x91ivao je i druge publikacije. Sudjelovao je u osnivanju skupine Studio 64, koja je stvorila i afirmirala Zagreba\xc4\x8dku \xc5\xa1kolu \xc5\xa1ansone._NEWLINE_Golob je svoje pjesme gradio asocijacijom metafora, a posebnu pozornost pridavao je glazbenosti i \xc4\x8ditkosti stiha. Objavljivao je i eseje, te prevodio s vi\xc5\xa1e jezika. Skladatelj je i autor tekstova \xc5\xa1ansona snimljenih na 20-ak plo\xc4\x8da i kazeta, a bavio se i umjetni\xc4\x8dkom fotografijom. Jednom je rekao: "Ja sam samo \xc4\x8dovjek koji pi\xc5\xa1e o onome \xc5\xa1to vidi i \xc4\x8duje....moje pjesme su moja du\xc5\xa1a".'